Document ID: /roh_data/filtered/fineweb-2-filterrobots_roh.jsonl.gz/53310

Grischun Central - Beiva ha ina nova via da scarsolar
Ils implants da sport da Beiva han ina nova purschida: Sin ina nova scarsola èsi pussaivel da sa laschar trair si cun il runal enfin tar la staziun da mez da Camon sin radund 2’200 meters sur mar. Il mument han ils runals diesch scarsolas ch’ins po pigliar a fit, l’auter onn duai dar ulteriuras.
Sco quai che Marco Fasciati, il mainagestiun dals implants da sport da Beiva ha ditg, saja quai segir dad ir cun la scarsola sin il runal. L’entir viadi vegnia surveglià sur in indriz da video.
audio
Sco il «Pistenbock» da Beiva funcziuna.
02:53 min, ord Co e cum dals 30.01.2018.
laschar ir. Durada: 2 minutas 53 Secundas.
E cun agid d'in indriz tecnic èsi pussaivel da deliberar sisum la scarsola dal giuf. N’avess quai betg da gartegiar, alura vegn il runal mess giu per in mument. La nova via da scarsolar da Beiva ha ina lunghezza da 2.5 kilometers.